Publication: Magyar Közlöny
Issue: MK-2001-156 (Year: 2001, Number: 156)
Era: 1990-2004
Section: A Kormány az idegennyelv-tudást igazoló államilag elismert nyelvvizsgáztatás rendjéről és a nyelvvizsga-bizonyítványokról szóló 71/1998. (IV. 8.) Korm. rendeletet
Paragraph Index: 532

(8) A vizsga értékelése ellen jogszabálysértés vagy az eredményszámításban mutatkozó számszaki hiba esetén, az eredmény közlésétől számított 15 napon belül lehet fellebbezni. A fellebbezést első fokon a vizsgaközpont vezetője a benyújtástól számított 15 napon belül köteles elbírálni. A sikeresnek ítélt vizsga esetében a döntéstől számított 15, azaz a vizsgacselekménytől számított 75 napon belül a vizsgaközpont köteles a vizsgabizonyítványt a vizsgázó rendelkezésére bocsátani. Másodfokon — a Testület elnökével egyetértésben — a fellebbezést a Központ vezetője bírálja el a másodfokra való benyújtástól számított 15 napon belül. A Központ a döntésről a vizsgaközpontot is tájékoztatja. A sikeresnek megítélt vizsga esetében a Központ határozatának kézhezvételétől számított 15, azaz a vizsgacselekménytől számított 90 napon belül a vizsgaközpont köteles a vizsgabizonyítványt a vizsgázó rendelkezésére bocsátani.

Source: https://magyarkozlony.hu/hivatalos-lapok/627dffc85094494afba85b5d3ad6b54ae3abfa53/dokumentumok/ee8581245d15933706494eca5b14f0f1855fded2/letoltes